*JÄSENKIRJE 1 / 2015*

**RAVIT HELLUNTAINA** 24.5. klo 12 alkaen

Konginkankaan paikallisravit järjestetään perinteiseen tapaan helluntaina, joka sattuu tänä vuonna päivämäärälle 24.5. Heti ravien jälkeen LaukKa Ry järjestää kiitolaukkalähdöt poneille ja hevosille. Lisätietoja laukkalähdöistä ja niihin ilmoittautumisesta saat LaukKa ry:n Facebook-sivuilta tai sähköpostitse osoitteesta jasensihteeri.laukkary@gmail.com

Tule mukaan helluntairaveihin talkoisiin, kilpailemaan tai tapaamaan tuttuja ja nauttimaan tunnelmasta sekä buffetin antimista! Pääsymaksu (sis. käsiohjelman) 6 euroa. Alle 12-vuotiaat ilmaiseksi. Tervetuloa!

**RAVIMATKALLE TALLINNAAN** - ilmoittaudu pian!

Lähtekäämme porukalla Tallinnaan tutustumaan ravirataan ja seuraamaan, kuinka ravit siellä sujuvat. Ravit siellä ovat 11.7. ja matkamme ajankohta on aikavälillä 10.7.-12.7. Hintaa matkalle kertyy 166 € / hlö.

Hinta sisältää

- yöpymisen Baltic Queen-laivalla B-luokan kahden hengen hyteissä

- yöpymisen Tallink City-hotellissa kahden hengen huoneissa sekä aamiaisen

- paluumatkan kansipaikoin Baltic Queen-laivalla

- bussikuljetuksen Äänekoskelta satamaan ja takaisin sekä bussikuljetuksen Tallinnassa

Sitovat ilmoittautumiset viimeistään 17.4. sähköpostilla laine.veera@gmail.com tai puhelimitse 045-1336695. Kaikki ovat tervetulleita matkalle, mutta seuran jäsenillä on matkaan etuoikeus. Matkalle mahtuu 30 henkilöä, ilmoittaudu nopeasti, sillä puolet paikoista on jo varattu!

**VUOSIKOKOUKSESSA PÄÄTETTYÄ**

Seuran vuosikokous paukuteltiin läpi 30.3.2015. Johtokunnan kokoonpano pysyi ennallaan, ja ennallaan säilytettiin myös jäsenmaksut ja radankäyttömaksut. Maksulomakkeet postitetaan myöhemmin keväällä. Tarkempia tietoja kokouksesta ja muistakin ajankohtaisista asioista löytyy seuran nettisivuilta alakeiteleenhys.yhdistysavain.fi